આજે ગુજરાત માધ્યમિક શિક્ષણ બોર્ડ દ્વારા ધોરણ 10ના જાહેર કરવામાં આવેલા પરિણામમાં સતત ચોથા વર્ષે સુરતનું પરિણામ રાજયમાં સૌથી ઉંચુ રહેતા એક નવો રેકોર્ડ બન્યો છે. રાજયનાં કુલ 67.50 ટકા પરિણામ સામે સુરત શહેર-જીલ્લાનું પરિણામ 80.06 ટકા આવ્યું છે. સુરતનાં કુલ 1233 વિદ્યાર્થીઓ એ-વન ગ્રેડ પ્રાપ્ત કરવામાં સફળતા મેળવી હતી. જે સમગ્ર રાજયમાં સૌથી વધુ છે. ઉપરાંત સુરતનાં વિદ્યાર્થી હીલ ઇશ્વર સવાણીએ 600 માંથી 594 માર્કસ મેળવી 99 ટકા પરિણામ મેળવ્યું હતુ.